open-index/open-wikipedia-markdown huggingface dataset:
Cheimón z Argosu

**Cheimón** (*Cheimón*) bol v roku 448 pred Kr. olympijský víťaz v zápasení.

Cheimón z Argu, otec olympionika Aristea,  bol na 83. olympijských hrách v roku 448 pred Kr. ovenčený olivovým vencom za víťazstvo v zápasení. Zápasenie (*palé*) sa podobalo nášmu „*[[Zápasenie gréckorímskym štýlom|gréckorímskemu]]"*; aby súťažiaci zvíťazil, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.   
 
Staroveký grécky cestovateľ a spisovateľ Pausanias videl v olympijskej *Altide* sochy Cheimóna a jeho syna Aristea. Pausanias o tom uvádza: „*Argejský Aristeus získal víťazstvo za [[Dolichos (bežecké preteky)|dolichos]], Aristeov otec Cheimón za zápasenie. Stojí v tesnej blízkosti; sochu jedného vytvoril chijský [[Pantias z Chiosu|Pantias]], ktorý sa vyučil u otca Sóstrata, sochy Cheimóna sú dielom [[Naukydes z Argosu|Naukyda]], jedného z najlepších, a to jedna v Olympii, druhá dopravená z Argu do svätyne [[Eiréné (mytológia)|Eirény]] v Ríme."*

Svätyňu bohyne Mieru () dal v Ríme postaviť cisár Vespazián východne od Augustovho námestia. Chrám bol naplnený umeleckými dielami a bol do neho prenesený i zlatý poklad z dobytého jeruzalemského chrámu.
       
## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v zápasení
Kategória:Starovekí športovci z Argosu
Eiréné

**Eiréné** (*Eiréné*) môže byť:
*starogrécky Irena, pozri Irena 
*v gréckej mytológii bohyňa Mieru, pozri Eiréné (mytológia)
*v gréckej mytológii dcéra Poseidóna, pozri Eiréné (dcéra Poseidóna)
*dcéra egyptského panovníka Ptolemaia I., pozri Eiréné (dcéra Ptolemaia I.)
*tretia manželka egyptského panovníka Ptolemaia VIII., pozri Eiréné (manželka Ptolemaia VIII.)
*grécka maliarka v 3. stor. pred Kr., pozri Eiréné (maliarka)
Naukydes

**Naukydes** alebo **Naukydés** (*Naukydes*, iný prepis: *Naukydés*) môže byť:
* grécky sochár v 4. stor. pred Kr., pozri Naukydes z Argosu 
* učiteľ filozofa Epikura, pozri Naukydes (filozof)
Jordi Masip

**Jordi Masip López** (* 3. január 1989, Sabadell, Španielsko) je španielsky futbalový brankár, ktorý v súčasnosti pôsobí v klube Real Valladolid.

## Kariéra
Narodil sa v katalánskom meste Sabadell. Keď mal 15, stal sa členom mládežníckej akadémie La Masia klubu FC Barcelona. 
V ročníku 2008/09 hosťoval v klube UE Vilajuïga vo štvrtej španielskej lige Tercera División.

V sezóne 2014/15 bol povýšený do A-mužstva Barcelony ako tretí brankár za Čiľanom Claudiom Bravom a Nemcom Marc-André ter Stegenom. Debutoval 16. decembra 2014 v španielskom pohári Copa del Rey na Camp Nou proti tímu SD Huesca (výhra 8:1).

## Reprezentačná kariéra
Reprezentoval Španielsko v mládežníckej kategórii U17.

## Referencie


## Iné projekty

## Externé odkazy
* Profil hráča, transfermarkt.com

Kategória:Španielski futbalisti
Kategória:Katalánski futbalisti
Kategória:Futbaloví brankári
Kategória:Hráči FC Barcelona
Kategória:Hráči FC Barcelona B
Jérémy Mathieu

**Jérémy Mathieu** (* 29. október 1983) je profesionálny francúzsky futbalista, ktorý momentálne hrá za portugalský klub Sporting. Hráva na pozícii stredného obrancu, ale občas aj ľavého obrancu.

## Kariéra
### Sochaux
Mathieu začal svoju kariéru s najväčším klubom v regióne Franche-Comté, FC Sochaux. Svoj debut v Ligue 1 zažil v sezóne 2002/03 v zápase proti CS Sedan. Napriek tomu, že mal iba 18, bol vybraný do základnej zostavy a hneď strelil svoj prvý gól, ten ale pomohol len k remíze 2-2 proti Rennes. V tú sezónu zahral 23 ligových zápasov a strelil 4 góly. Mal veľký podiel na úspechu svojho tímu, ktorý skončil piaty v lige a kvalifikoval sa do Európskej ligy.

Počas nasledujúcich dvoch sezón, pokračovala jeho skvelá forma a vďaka nej sa objavil v 63 ligových zápasoch a strelil 6 gólov. Taktiež  hral výborne v európskych pohároch, celkom sa objavil v 14 zápasoch a strelil 2 góly. Pomohol taktiež tímu Sochaux vyhrať Coupe de la Ligue v roku 2004. Jeho výborná hra v Sochaux viedla k veľkému záujmu talianskeho klubu Juventus FC, a trom anglickým tímom Newcastle United FC, Everton FC a Southampton FC.

### Toulouse
Potom, čo deklaroval túžbu odísť do iného klubu, Sochaux súhlasil s ponukou. Nakoniec sa rozhodol prestúpiť do tímu Toulouse FC, kde podpísal zmluvu na 4 roky. Jeho ligový debut s Toulouse prebehol v zápase proti jeho bývalému tímu Sochaux, v  ktorom odohral celých 90 minút a udržal víťazstvo 1-0. V sezóne 2007/08 mal Toulouse i Mathieu zlý štart. Mathieu si zlomil nohu a prišiel o polovicu sezóny. Toulouse tú sezónu delil 1 bod od zostupu a to prinútilo Jérémyho uvažovať o svojej budúcnosti v tíme Toulouse. Odohral tam celkom 86 zápasov a strelil 5 gólov.

### Valencia
Dňa 10. júna 2006 Mathieu prestúpil do španielskeho tímu Valencia CF. Prvý zápas hral proti FC Sevilla, jeho tím zvíťazil 2-0.

### FC Barcelona
Dňa 23. júla 2014 Mathieu podpísal štvorročnú zmluvu s FC Barcelona. Prestup stál Barcelonu 20 miliónov eur a jeho výkupná klauzula bola stanovená na 50 miliónov eur.

## Reprezentačná kariéra
Hral za francúzske výbery U18, U19 a U21. 

V A-tíme Francúzska debutoval 11. novembra 2011 v priateľskom zápase s tímom USA (výhra 1:0).

## Referencie


## Iné projekty

## Externé odkazy
* Profil hráča na Transfermarkt.com
* Profil hráča na National Football Teams.com

Kategória:Francúzski futbalisti
Kategória:Futbaloví obrancovia
Kategória:Hráči FC Barcelona
Kategória:Hráči FC Sochaux
Kategória:Hráči Toulouse FC
Kategória:Hráči Valencia CF
Kategória:Hráči Sporting Clube de Portugal
Rafinha

**Rafael Alcântara do Nascimento** známy aj ako **Rafinha** (* 12. február 1993, São Paulo, Brazília) je španielsko-brazílsky futbalový stredopoliar a hráč klubu FC Barcelona.

Jeho otcom je brazílsky majster sveta vo futbale z roku 1994 v USA Mazinho, bratom futbalista Thiago Alcântara a bratrancom futbalový útočník Rodrigo Moreno Machado.

## Kariéra
V profesionálnom futbale debutoval v drese FC Barcelona.

## Reprezentačná kariéra
### Španielsko
Rafinha pôsobil v mládežníckych reprezentáciách Španielska U16, U17 a U19.

### Brazília
V roku 2013 na seba obliekol dres brazílskej reprezentácie do 20 rokov a reprezentoval Brazíliu na Majstrovstvách Južnej Ameriky hráčov do 20 rokov v Argentíne.

## Referencie


## Iné projekty

## Externé odkazy
* Profil hráča na Transfermarkt.com
* Profil hráče, BDFutbol.com

Kategória:Španielski futbalisti
Kategória:Brazílski futbalisti
Kategória:Hráči FC Barcelona
Kategória:Hráči FC Barcelona B
Kategória:Hráči Celta de Vigo
Kategória:Futbaloví stredopoliari
Kategória:Brazílski olympijskí víťazi
Kategória:Futbalisti na Letných olympijských hrách 2016
Sandro Ramírez

**Sandro Ramírez Castillo** známy aj ako  **Sandro** (* 9. júl 1995) je španielsky futbalový útočník hrajúci v tíme Everton FC.

## Kariéra
Narodil sa v meste Las Palmas. Ku akadémii La Masia (FC Barcelona) sa pripojil v roku 2009 ako 14-ročný po krátkom období v UD Las Palmas. 10. júna 2013 bol povýšený do FC Barcelona B a jeho debut prišiel 17. augusta pri prehre 1–2 proti CD Mirandés.

Sandro prvýkrát skóroval 15. septembra, keď sa trafil do siete Real Madrid Castilla pri výhre 2–0. Rok 2013–14 zakončil s 31 zápasmi, pričom strelil 7 gólov.

18. augusta 2014 skóroval v zápase o Gamperov pohár pri výhre 6–0 po asistencii Munira El Haddadiho. Bol taktiež povolaný na zápas proti Elche CF, ale napokon do zápasu nenastúpil.

Sandro zažil svoj debut na najvyššej úrovni za FC Barcelona 31. augusta, keď v 69. minúte nahradil Pedra a skóroval iba o 12 minút neskôr, keď vďaka jeho gólu FC Barcelona porazila Villareal CF vonku 0–1. Prvý gól v Lige majstrov zaznamenal 21. októbra, keď strelil gól na 3–1 proti AFC Ajax. Prvý gól v Copa del Rey zaznamenal 16. decembra pri víťazstve 8–1 nad SD Huesca.

## Referencie


## Externé odkazy
*FC Barcelona official profile
*BDFutbol profile
*Futbolme profile

Kategória:Španielski futbalisti
Kategória:Hráči FC Barcelona
Kategória:Hráči FC Barcelona B
Kategória:Futbaloví útočníci
Pinus muricata

***Pinus muricata*** môže byť:
*druh borovice z Kalifornie a Mexika, po slovensky borovica mäkkoihlicová alebo borovica prímorská, pozri borovica mäkkoihlicová
*iný názov taxónu *Pinus contorta* (t.j. borovica stočená) var. *murrayana*, pozri pod borovica stočená

## Zdroje
Igor Stefanovski

**Igor "Idze" Stefanovski** (, * 27. december 1982, Skopje, Severné Macedónsko) je macedónsky jazdec v pretekoch automobilov do vrchu. V roku 2014 sa stal majstrom v pretekoch automobilov do vrchu počas Majstrovstiev Európy v pretekoch automobilov do vrchu v skupine 1, kedy štartoval v 14 pretekoch, z ktorých 7 vyhral. V súčasnosti jazdí s automobilom Mitsubishi Lancer Evolution IX Gr. N.

## Referencie

## Externé odkazy
* Igor Stefanowski 

## Zdroj

Kategória:Severomacedónski športovci
Kategória:Automobiloví pretekári
Kategória:Osobnosti zo Skopje
Krymskí Góti

right|thumb|Územie krymských Gótov
**Krymskí Góti** boli kmene, ktoré sa po migrácii z Gotlandu usadili na pobreží Čierneho mora, najmä v oblasti polostrova Krym. Krymskí Góti boli posledným známym a silným gótským etnikom.

Gótske kniežatstvo rozkladajúce sa okolo pevnosti Doros (dnešné mesto Mangup) pretrvalo po dlhé stáročia, kedy bolo vazalským územím najrôznejších mocných celkov : Byzancia, Chazari, Kipčakovia, Mongoli, Janovčania, a to až do 16. storočia, kedy sa definitívne stalo súčasťou krymského chanátu a neskôr Osmanskej ríše. Krymskí Góti boli potomkami Ostrogótov, už kedysi vytvorili na sever od Čierneho mora mocné kráľovstvo. Pod vedením Ermanaricha (prípadne Hermanaricha, "kráľa cnostných") však Ostrogóti nedokázali vzdorovať obrovskej presile kmeňov Hunov, ktoré viedol silný vodca Attila. Stali sa tak vazalmi Hunov, keď Huni obsadzovali ruské stepi, a to až do Attilovej smrti, kedy sa po revolte podarilo Ostrogótom znovunadobudnutia nezávislosti. Stretol ich však podobný osud, ako Hunov. Už nikdy nedokázali získať späť stratenú slávu.

Napriek svojmu árijskemu pôvodu, podľa vzoru ostatných gótských kmeňov, boli už v 6. storočí Krymskí Góti pravoslávni. V 8. storočí sa potom Jan Gótsky, pravoslávny biskup, neúspešne pokúsil vymaniť z područia Chazarskej nadvlády.

Mnoho z tunajších Gótov vedelo po grécky a mnoho negótských obyvateľov Byzancie sa v krymskom regióne zvanom *Gothia*, usadilo z príkazu vlády v Konštantínopole. Avšak krymská Gótčina je zrejmá z textov vytvorených v 15. storočia a gótske komunity tu prežívali ešte v neskorom 17. storočia, než boli deportované Katarínou Veľkou. Krymská Gótčina definitívne zmizla v 18. storočia.

## Pozri aj
* Góti
* Gótčina
* Krym

## Externé odkazy
* Góti

## Zdroj

Kategória:Góti
Kategória:Krym
Daniel Moscopolites

náhľad|Slovník Grécko - albánsko - arumunsko - bulharský, vypracovaný Danielom Moscopolites
**Daniel Moscopolský** alebo **Daniil z Moscopole** alebo zriedkavo **Mihali Adami Hagi** (* 1754 – † 1825) (, ) bol arumunský učenec z mesta Moscopole.

V roku 1794 vydal prvý slovník štyroch balkánskych jazykov: gréčtiny, bulharčiny, arumunčiny a albánčiny, všetky tieto jazyky zapisoval gréckou abecedou. So svojím lexikografickým dielom zamýšľal motivovať Albáncov, Bulharov a Arumunov, aby opustili svoje „barbarské jazyky“ a naučili sa gréčtinu, „matku vzdelania“. V jeho dobách bolo Moscopole významným balkánskym mestom, nachádzala sa tu prvá kníhtlač na Balkáne, vynímajúc istanbulskú.

## Zdroj

Kategória:Arumuni
Kategória:Narodenia v 1725
Kategória:Úmrtia v 1825
Majstrovstvá Európy III. divízie v pozemnom hokeji žien 2005

**Majstrovstvá Európy III. divízie v pozemnom hokeji žien 2005** boli 1. majstrovstvá Európy III. divízie v pozemnom hokeji žien. Bolo to tretie najvyššie kontinentálne podujatie v pozemnom hokeji žien v roku 2005, ktoré organizuje Európska federácia pozemného hokeja (EHF). Nahradilo predchádzajúce kvalifikačné turnaje na majstrovstvá Európy. Konalo sa od 11.17. septembra 2005 v Prahe, v Česku, za účasti 8 tímov. Zápasy sa hrali na štadióne pozemného hokeja *Eden*, ktorý je domovským štadiónom hokejového klubu SK Slavia Praha. Víťazom sa stalo domáce .
 
Najlepšie 2 družstvá postúpili do II. divízie Majstrovstiev Európy v roku 2007. 

## Kvalifikované družstvá

## Výsledky
### Základné skupiny
#### Skupina A

#### Skupina B

### Play off
#### Stretnutie o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Pozri aj
* Majstrovstvá Európy v pozemnom hokeji žien 2005

## Externé odkazy
* Oficiálna stránka Európskej federácie pozemného hokeja 
* Oficiálna stránka Českého zväzu pozemného hokeja 

## Zdroje
* ME III. divízie 2005 na stránke Európskej federácie pozemného hokeja 
* ME III. divízie 2005 na stránke todor66.com 
* ME III. divízie 2005 na stránke the-sports.org  

Kategória:Pozemný hokej v 2005
Ženy
Pozemný hokej
Voskopoja

**Voskopoja** alebo **Voskopojë** (, *Moscopolea*,  *Moschopolis* alebo *Voskopolis*, , , ) je mesto v kraji Korçë v Albánsku. Nachádza sa asi  od Korçë a skladá sa z niekdajších obcí: Voskopojë, Shipskë, Krushovë, Gjonomadh a Lavdar.

Je to niekdajšie kultúrne a ekonomické centrum Balkánu, na vrchole rozvoja (v 18. storočí) malo vraj až 60000 obyvateľov, bolo tu množstvo škôl, chrámov a prvá kníhtlačiareň na Balkáne. V tejto tlačiarni boli vytlačené aj služby (bohoslužobné texty na večiereň a utiereň) sv. Klimentovi Ochridskému, sv. Naumovi Ochridskému a sv. sedmopočetníkom, ktoré výrazne prispeli k rozšíreniu ich úcty. V meste bola aj významná škola, označovaná ako Nová akadémia. 

Je to tiež arumunské kultúrne centrum v Albánsku.

## Osobnosti
* Daniel Moscopolites, arumunský učenec
* Grigorios Konstantinidis (Moschopolský), mních, vzdelanec a tlačiar, neskorší dračský metropolita

## Literatúra
* 
## Referencie


## Zdroj
* 

Kategória:Mestá v Albánsku
Kategória:Arumuni
Malden (ostrov)

**Malden Island**, alebo niekedy (najmä v 19. stor.) **Indepedence Island** („Ostrov nezávislosti“) je nízky, suchý a neobývaný ostrov v centrálnom Tichom oceáne, o rozlohe asi 39 km². Je to jeden z ostrovov Line, patriaci pod štát Kiribati. Ide o typický atol, s lagúnou, obklopenou samotným ostrovom.

## Geografia
Nachádza sa 448 km južne od rovníka, 2 834 km južne od Honolulu na Havaji a viac než 7 000 km západne od pobrežia južnej Ameriky. Má tvar trojuholníka, asi 8 km dlhého. Lagúna zaberá veľkú časť vnútrozemia ostrova. Nemá spojenie s oceánom a nachádza sa v nej množstvo drobných ostrovčekov. Celková plocha ostrova predstavuje asi 39,3 km². Ostrov je rovinatý, najväčšie vyvýšeniny nepresahujú 10 m nad hladinu mora. Na ostrove sa nenachádza zdroj pitnej vody, ale často tu možno nájsť malé jazierka, kde sa zdržuje voda zrážková.

## Flóra a fauna
Ostrov je pustý a izolovaný, takže tu je minimum vegetácie. Rastie tu len 16 druhov vyšších rastlín, z ktorých najväčšia je popínavá rastlina *[[Tribulus cistodies]]*. Na ostrove hniezdia suly, žije tu viac druhov hmyzu (medzi nimi aj vážky) a v pobrežných vodách možno nájsť kraby a korytnačky.

## Dejiny
Ostrov bol objavený 30. júla 1825 kapitánom Lordom Byronom (bratrancom známeho básnika). V čase objavu bol ostrov neobývaný, no na ostrove boli nájdené ruiny nejakých budov. Boli predpoklady, že ide o inkské, čínske a kadejaké iné ruiny, no po archeologickom preskúmaní lokality sa dospelo k tomu, že ide o stavby dosiaľ málo známej polynézskej civilizácie. Na dlhú dobu ostrov osídlili baníci, ktorí tu ťažili guáno, a spolu s nimi aj veľrybári, ktorí mali ostrov ako jednu zo svojich zastávok. Ťažba sa však po dlhšom čase ukázala byť nevýnosná, a tak osadníci ostrov nakoniec opustili. V 50-tych rokoch tu prebiehali testy britských vodíkových bômb. Dnes je ostrov neobývaný, testy H-bômb zničili väčšinu zvyškov osídlenia po ťažbe guána - zostal maják, pár ruín, cintorín a železnica, vedúca do bane. Ostrov je uzavretý ako rezervácia a pravdepodobne ani v budúcnosti nebude opäť osídlený.

## Galéria

Malden Island AKK ruins.jpg|Polynézske ruiny
Malden AKK LandingPoint.jpg|Loď pristávajúca pri brehu ostrova, vidno ruiny osady
Malden AKK Terns.jpg|Vnútrozemie ostrova s lagúnou v pozadí


## Zdroj

Kategória:Atoly Kiribati
David Gilmour Live 1984

***David Gilmour Live 1984*** je film britského muzikanta a gitaristu skupiny Pink Floyd, Davida Gilmoura. Film bol natočený počas turné pre album About Face a pozostáva hlavne z koncertu v The Hammersmith Odeon v Londýne v roku 1984. Taktiež obsahuje aj dva videoklipy a dokument *Beyond The Floyd,* v ktorom taktiež poskytne rozhovor. Video vyšlo na VHS iba v USA, pretože v Európe by nebolo komerčne úspešné. V súčasnosti sa žiadna reedícia neplánuje.

## Zoznam skladieb
### David Gilmour, koncert v Hammersmith Odeon, 30. apríl 1984
# "Until We Sleep" (David Gilmour)
# "All Lovers Are Deranged" (Gilmour, Pete Townshend)
# "There's No Way Out of Here" (Ken Baker)
# "Short and Sweet" (Gilmour, Roy Harper)
# "Run Like Hell" (Gilmour, Roger Waters)
# "Out of the Blue" (Gilmour)
# "Blue Light" (Gilmour)
# "Murder" (Gilmour)
# "Comfortably Numb" (Gilmour, Waters)

### Videoklipy
# "Blue Light"
# "All Lovers Are Deranged"

### Dokument
# Beyond The Floyd

## Obsadenie
# David Gilmour: gitara, spev
# Mick Ralphs: gitara, spev
# Mickey Feat: basgitara, spev
# Raff Ravenscroft: saxofón, klávesy, perkusie
# Gregg Dechert: klávesy, spev
# Chris Slade: bicie, perkusie
# Jody Linscott: perkusie
# Roy Harper: spev v  "Short and Sweet" a perkusie v  "Comfortably Numb"
# Nick Mason: bicie v  "Comfortably Numb"

Kategória:Albumy Davida Gilmoura
Kategória:Koncertné albumy z 1984
Kategória:Video albumy z 1984
Kategória:Video albumy Davida Gilmoura
Archilochos

**Archilochos** (*Archilochos*) môže byť:
* grécky básnik v 7. stor. pred Kr., pozri Archilochos z Paru 
* olympijský víťaz v 6. stor. pred Kr., pozri Archilochos z Korkyry
 
**Archilochos** môže byť aj:
* planétka, pozri 5873 Archilochos
Ratatouille

náhľad|Ratatouille
**Ratatouille** (vyslovované [ratatuj]) je tradičný francúzsky zeleninový pokrm, pripravovaný najmä v okolí mesta Nice. Meno pochádza z okcitánského slova *ratatolha*, čo znamená miešaný pokrm. V Katalánsku je podobný pokrm nazývaný *xamfaina* a na Malorke *tumbet*. Ratatouille býva väčšinou servírovaný ako príloha k iným pokrmom, k mäsu alebo rybe, ale môže byť servírovaný aj ako hlavné jedlo, s ryžou, zemiakmi alebo chlebom, niekedy býva používaný ako náplň do palaciniek (*Chausson à la ratatouille*).

K základným ingredienciám patria paradajky, cesnak, cibuľa, cukiny, baklažán, papriky a korenie (najmä bazalka, majorán, tymian a pod.), ale je možné použiť aj celý rad ďalšej zeleniny.

Existujú tri dominantné metódy prípravy. V prvej metóde sa ingrediencie zmiešajú dohromady a upečú. Podľa druhej metódy sa časť zeleniny nakrája na kocky a rôzne navrství a z druhej časti (väčšinou paradajky, cibuľa, cesnak, prípadne ešte olej a pod.) sa pripraví omáčka a pokrm sa potom upečie s ňou. Treťou a najmenej používanou metódou je zeleninu nakrájať na kolieska a vrstvene ukladať na pekáč/plech a zapiecť.

Ratatouille hrá dôležitú úlohu v rovnomennom animovanom filme z roku 2007.

## Externé odkazy
Recept na Lidovky.cz

## Zdroj

Kategória:Zeleninové jedlá
Kategória:Francúzska kuchyňa
Kategória:Vegetariánska kuchyňa
Zoznam najpredávanejších umelcov v USA

Toto je zoznam vrcholnej stovky **napredávanejších umelcov v USA**. Zoznam je založený na základe certifikácií albumov ktoré boli udelené americkou asociáciou RIAA. Recording Industry Association of America sa nezaoberá priamo predajom nosičov, prideľuje iba certifikácie k ich vydaným edíciám. Preto vo výsledkoch predaja tohto zoznamu sú dané čísla k certifikáciám a skutočný (fyzický) predaj, ktorý umelci dosiahli môže byť vďaka akumulácii vyšší.

S prideľovaním certifikácii RIAA začala v roku 1958. Pre túto skutočnosť sa v tomto zozname nenachádzajú umelci ako Bing Crosby, ktorého predaj nosičov nebol v 30. až 50. rokoch 20. storočia certifikovaný. Zoznam tiež vylučuje certifikáciu albumov zaznamenaných v spolupráci s inými jedinečnými umelcami alebo ak umelci spolupracovali v rámci skupiny.

## Zoznam

:

## Referencie

## Pozri aj
*Zoznam najpredávanejších hudobných umelcov na svete
*List of best-charting U.S. music artists

Kategória:RIAA
Kategória:Certifikácie predaja na hudobných trhoch
Aristeus z Argosu

**Aristeus** (*Aristeus*) bol olympijský víťaz v dolichu v 5. stor. pred Kr.

Aristeus, syn olympionika Cheimóna z Argosu, zvíťazil v dolichu, t. j. *v dlhom behu* na 90. olympijských hrách v roku 420 pred Kr..  V Olympii zaradili dolichos do programu súťažných disciplín na 15. hrách v roku 720 pred Kr.. Spočiatku sa bežal len na sedem stadií (napokon až na 24 stadií) Prvým víťazom tejto disciplíny bol Akanthos zo Sparty.

Staroveký grécky cestovateľ a spisovateľ Pausanias videl v olympijskej *Altide* sochy Aristea a jeho otca Cheimóna. Pausanias o tom uvádza: „*Argejský Aristeus získal víťazstvo za dolichos, Aristeov otec Cheimón za [[Zápasenie (šport)|zápasenie]]. Stojí v tesnej blízkosti; sochu jedného vytvoril chijský [[Pantias z Chiosu|Pantias]], ktorý sa vyučil u otca Sóstrata, sochy Cheimóna sú dielom [[Naukydes z Argosu|Naukyda]], jedného z najlepších, a to jedna v Olympii, druhá dopravená z Argosu do svätyne [[Eiréné (mytológia)|Eirény]] v Ríme."*

Svätyňu bohyne Mieru () dal v Ríme postaviť cisár Vespazián východne od Augustovho námestia. Chrám bol naplnený umeleckými dielami a bol do neho prenesený i zlatý poklad z dobytého jeruzalemského chrámu.
       
## Referencie a bibliografia

## Pozri aj
* Zoznam olympijských víťazov staroveku

Kategória:Starovekí športovci z Argosu
Kategória:Víťazi starovekých olympijských hier v dolichu
Bon (dlhopis)

**Bon** je v staršej finančnej literatúre označenie pre maximálne 6-mesačný (prípadne ročný) obchodovateľný dlhopis, pri ktorom si veriteľ zrazí úroky hneď pri vydaní dlhopisu (teda ide o diskontovaný dlhopis). Inak povedané: Bon je obchodovateľný krátkodobý dlhopis s nulovým kupónom. V užšom zmysle sa ako bony označujú len takéto dlhopisy vydávané štátnymi inštitúciami - vládou alebo centrálnou bankou (historicky sa bon vydávaný vládou volal aj štátny pokladničný bon).

V súčasnom zákone o cenných papieroch bonu zodpovedá definícia pokladničnej poukážky (ktorú ale môžu podľa definície v zákone vydávať len štátne inštitúcie a banky). V literatúre sa však často buď termín pokladničná poukážka používa na označenie všetkých obchodovateľných krátkodobých dlhopisov verejného sektora (bez kupónov alebo s kupónmi) alebo sa (v staršej literatúre) termín pokladničná poukážka definične odlišuje od bonu tak, že pokladničná poukážka má kupóny, kým bon nemá kupóny. V závislosti od zvolenej definície pokladničnej poukážky je teda bon to isté čo pokladničná poukážka alebo podtyp pokladničnej poukážky alebo opak pokladničnej poukážky.

## Zdroje
* http://bara.ujc.cas.cz/psjc/img.php/img/61/114502738_123926_27093_629
* http://bara.ujc.cas.cz/psjc/img.php/img/61/115071377_116990_22841_644
* 
* bon. In:  (heslo je doslovne prevzaté aj do )
* zákon o cenných papieroch 566/1991 Z.z.
* 
* bon. In: CINKL, Jindřich, ed. et al. *Encyklopedie zahraničního obchodu*. 2., upr. a dopl. vyd. Praha; Bratislava : SNTL; Alfa, 1986. s. 56.
* bon. In: PAULIČKA, Ivan, (ed). *[[Všeobecný encyklopedický slovník]]* 1. A-F. 1. slovenské vyd. Praha: Ottovo nakladatelství - Cesty, 2002. ISBN 80-7181-618-3. s. 424.
* http://wirtschaftslexikon.gabler.de/Definition/unverzinsliche-schatzanweisung.html
* http://wirtschaftslexikon.gabler.de/Definition/schatzanweisungen.html

Kategória:Cenné papiere
Voucher

**Voucher** [vyslov: vaučer] (z angl. voucher = doklad/záruka/poukážka/ručiteľ < angl. vouch = ručiť < starofr. vo(u)cher = privolať, vyvolať < lat. vocare = volať) môže byť:
*poukážka (vo význame: dokument oprávňujúci držiteľa na obdržanie nejakého plnenia), a to tak v marketingu, ako aj napr. pri prideľovaní potravín chudobným a pod., pozri napr. poukaz (marketing)
*v cestovnom ruchu: poukážka na (najmä hotelové) služby vystavovaná cestovnou kanceláriou osobe cestujúcej do zahraničia a potvrdzujúca, aké služby boli vopred zaplatené, pozri voucher (turistika)
*v dejinách Česko-Slovenska: odberný poukaz Tuzexu, podniku zahraničného obchodu

## Zdroje
* voucher. In: *[[Slovník cudzích slov (akademický)]]*. dostupné online
* voucher. In: CINKL, Jindřich, ed. et al. *Encyklopedie zahraničního obchodu*. 2., upr. a dopl. vyd. Praha; Bratislava : SNTL; Alfa, 1986. s. 674.
* voucher. In: MICHNÍK, Ľubomír et al. *[[Ekonomická encyklopédia. Slovník A-Ž]]*. 1. vyd. Bratislava: Sprint, 1995. 630 s. ISBN 80-967122-2-5. s. 585
* http://www.duden.de/rechtschreibung/Voucher
Kupón

**Kupón** (pôvodne z fr. coupon = kupón, ústrižok < couper = strihať, rezať, odstrihnúť, odrezať) môže byť:
*ústrižok (vo význame: oddeliteľná časť nejakého dokumentu či  tlačiva určená na kontrolu, na evidenciu, ako potvrdenka, poukážka a pod.)
*v marketingu, obchode a podobne: 
**v širšom zmysle: poukážka (vo význame: dokument oprávňujúci držiteľa na obdržanie nejakého plnenia, napr. tovaru či služby zadarmo alebo so zľavou, informácií, vzorky, účasti na súťaži, vrátenia peňazí), pozri poukaz (marketing)
**v užšom zmysle:
***poukážka vo forme oddeliteľnej časti dokumentu alebo kódu z dokumentu či karty
***poukážka vo forme oddeliteľnej časti propagačného materiálu (najmä v tlačových médiách), na ktorej treba vyplniť meno zákazníka (aby si niečo objednal, dostal zľavu alebo informácie)
***poukážka umožňujúca zákazníkovi úsporu, a to len pri kúpe špecifického tovaru
*vo financiách:
** poukážka na výnos (t.j. úrok, dividendu a pod.) z cenného papiera tvoriaca formálne neoddeliteľnú súčasť tohto cenného papiera, resp. (podľa slov. zákona o cenných papieroch) trochu špecifickejšie cenný papier, ktorý tvorí časť kupónového hárku a slúži na uplatnenie práva na výnos z akcie, dočasného listu, dlhopisu alebo podielového listu (podľa súčasného zák. o cenných papieroch je to cenný papier na meno alebo rad, a to listinný, podľa predchádzajúceho zák. o cenných papieroch je to naopak cenný papier na doručiteľa, a to aj zaknihovaný), pozri kupón (akcie a dlhopisy) alebo špecificky dividendový kupón, úrokový kupón a pôžitkový kupón
**vyplácaný úrok dlhopisu resp. príslušná úroková sadzba dlhopisu (týka sa spravidla dlhopisov s fixným úrokom), pozri pod úrok a úroková sadzba
**v kupónovej privatizácii: skrátene investičný kupón
*vo filatelistike: plocha papiera tvoriaca výplň tlačového hárka známok nad stanovený počet známok v hárku, pozri kupón (filatelistika)
*v textilníctve: utkaný kus látky menší ako 120 m (často na vzorové ciele); v obchodnej praxi: odstrihnutý kus látky (na šaty a podobne), pozri kupón (textil)

## Referencie
Poukážka

**Poukážka** alebo **poukaz** môže byť:
*všeobecne: 
**dokument oprávňujúci na obdržanie nejakého plnenia (tovaru, služby, peňazí a pod.), synonymá: voucher, bon, kupón, pozri napr. poukaz (marketing), rekreačný poukaz, odberný poukaz Tuzexu, podniku zahraničného obchodu
**písomný príkaz (resp. lístok s príkazom) na uskutočnenie platby (príp. zriedkavo všeobecne na vykonanie niečoho)
* v zmysle občianskeho zákonníka (§ 535 a nasl.): právny úkon, ktorým (resp. listina, ktorou) osoba A (t.j. vystaviteľ = poukazca = asignant) oprávňuje osobu B (t.j. poukazníka = asignáta) prijať plnenie od osoby C (t.j. poukázanca = asignátora) a súčasne sa osoba C splnomocňuje, aby plnila osobe B na účet osoby A, synonymum: asignácia, pozri poukážka (asignácia)

**Poukaz** alebo **poukázanie** môže byť (aj) upozornenie na niečo, pripomenutie niečoho, pozri napr. pod upozornenie

**Poukázanie** môže byť aj:
* zaplatenie poukážkou alebo danie príkazu k výplate.
*zastarano: ukázanie (na niečo alebo niekoho)

## Pozri aj
*bon
*kupón

## Zdroje

* poukaz. In: *[[Krátky slovník slovenského jazyka]]*. dostupné online
* poukážka. In: *Krátky slovník slovenského jazyka*. dostupné online
* poukázať. In: *Krátky slovník slovenského jazyka*. dostupné online
*poukaz. In: *[[Slovník slovenského jazyka (Peciar)|Slovník slovenského jazyka]]*. dostupné online
*poukážka. In: *Slovník slovenského jazyka*. dostupné online
*poukázať. In: *Slovník slovenského jazyka*. dostupné online
*poukaz. In: *Slovník spisovného jazyka českého*. dostupné online
*poukázka. In: *Slovník spisovného jazyka českého*. dostupné online
*poukázati. In: *Slovník spisovného jazyka českého*. dostupné online
Majstrovstvá Európy III. divízie v pozemnom hokeji žien 2009

**Majstrovstvá Európy III. divízie v pozemnom hokeji žien 2009** boli v poradí 3. majstrovstvá Európy III. divízie v pozemnom hokeji žien. Bolo to tretie najvyššie kontinentálne podujatie v pozemnom hokeji žien v roku 2009, ktoré organizuje Európska federácia pozemného hokeja (EHF). Konalo sa od 9.15. augusta 2009 v Oltene, v kantóne Solothurn, vo Švajčiarsku, za účasti 5 tímov. Zápasy sa hrali na štadióne Hockeyfield Kleinholz. Víťazom sa stalo domáce .
 
Víťazné družstvo postúpilo do II. divízie Majstrovstiev Európy v roku 2011.

## Kvalifikované družstvá

## Výsledky
### Základná skupina

### Play off
#### Stretnutie o 3. miesto

#### Finále

## Konečné poradie

## Referencie

## Pozri aj
* Majstrovstvá Európy v pozemnom hokeji 2009

## Externé odkazy
* Oficiálna stránka ME III. divízie 2009 
* Oficiálna stránka Európskej federácie pozemného hokeja 
* Oficiálna stránka Švajčiarskeho zväzu pozemného hokeja 

## Zdroje
* ME III. divízie 2009 na stránke Európskej federácie pozemného hokeja 
* ME III. divízie 2009 na stránke todor66.com 
* ME III. divízie 2009 na stránke the-sports.org 

Kategória:Pozemný hokej v 2009
Ženy
Pozemný hokej
Kategória:2009 vo Švajčiarsku
Rhipsolaos zo Sparty

**Rhipsolaos** (*Rhipsolaos*) bol v roku 624 pred Kr. olympijský víťaz v behu na jedno stadion.

Rhipsolaos zo Sparty bol korunovaný olivovým vencom na 39. olympijských hrách v roku 624 pred Kr. za víťazstvo v behu na jedno stadion. Na hrách v Olympii bol beh na jedno stadion (192,27 metra) najstaršou súťažnou disciplínou, zavedenou už na počiatku hier, t. j. v roku 776 pred Kr. a zostal jedinou do roku 720 pred Kr., keď do programu súťažných disciplín zaradili aj beh na dve stadiá. Beh na jedno stadion sa ale aj po zavedení ďalších disciplín vždy považoval za hlavné preteky, menom jeho víťaza sa označovala celá olympiáda.

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Kategória:Starovekí športovci zo Sparty
Zópyros

**Zópyros** (*Zópyros*) môže byť:
* grécky vynálezca v 5. stor. pred Kr., pozri Zópyros z Tarentu
* dialóg Faidóna z Élidy, pozri Zópyros (dialóg) 
* veliteľ perzského vládcu Daria I., pozri Zópyros I.
* vnuk perzského kráľa Xerxa I., pozri Zópyros II.
* grécky rétor v 3. stor. pred Kr., pozri Zópyros z Klazomén
* grécky historik v cca 3. stor. pred Kr., pozri Zópyros z Magnézie
* olympijský víťaz v roku 220 pred Kr., pozri Zópyros zo Syrakúz
* grécky lekár v 1. stor. pred Kr. , pozri Zópyros z Alexandrie
* olympijský víťaz v roku 385, pozri Zópyros z Atén
Garth Brooks

**Troyal Garth Brooks** (* 7. február 1962), známy skôr ako **Garth Brooks**, je americký country spevák. Jeho eponymný debutový album vyšiel v roku 1989. V hudobnom rebríčku country nahrávok sa dostal na druhé miesto, v globálnom rebríčku amerických albumov, Billboard 200, bol trinásty. Rockové prvky, ktoré Brooks implementoval do svojich nahrávok a koncertných vystúpení country music mu rozšírili publikum natoľko, že si v krajine získal obrovskú popularitu. Jeho progresívny prístup pri nahrávaní albumov a singlov spôsobil, že nebodovali len v rebríčkoch hudobnej scény country, ale aj v hlavnom prúde pop music.

Brooks lámal v 90. rokoch rekordy predajov hudobných nosičov, ako aj návštevnosti koncertných vystúpení. Predajnosť jeho produkcie aj naďalej úspešne pokračovala a podľa výsledkov prieskumov amerického trhu v systéme Nielsen Soundscan, do mája 2013 bol predaj jeho albumov na úrovni takmer 69&nbsp;miliónov nosičov. Brooks je od roku 1991 na vrchole najlepšie predávaných umelcov USA. Pred ním je iba kapela, pochádzajúca zo Spoejého kráľovstva, The Beatles. Garth Brooks podľa RIAA svojim predajom 135&nbsp;miliónov nosičov o pol milióna prekonal aj Elvisa Presleyho. Brooks má vďaka celkovému predaju 150&nbsp;miliónov nosičov, významné postavenie aj medzi najpredávanejšími hudobnými umelcami sveta.

Od roku 1989 Brooks vydal 20 hudobných nosičov:  10&nbsp;štúdiových albumov, 1&nbsp;koncertný album, 3&nbsp;kompilačné albumy, 3&nbsp;vianočné albumy a 3&nbsp;box sety a k nim vyšlo 77 singlov. Šesť jeho albumov sa stalo v Spojených štátoch diamantovými: *[[Garth Brooks (album)|Garth Brooks]]* (10× platina), *[[No Fences]]* (17× platina), *[[Ropin' the Wind]]* (14× platina), *[[The Hits (Garth Brooks)|The Hits]]* (10× platina), *[[Sevens (album)|Sevens]]* (10× platina) a *[[Double Live (Garth Brooksa)|Double Live]]* (21× platina). Garth Brooks získal počas svojej kariéry niekoľko ocenení: dve ceny&nbsp;Grammy, 17&nbsp;American Music Awards (vrátane ceny pre „umelca 90. rokov“) a cenu RIAA za najlepšie predávaného sólového umelca storočia v Spojených štátoch.

## Diskografia
;Štúdiové albumy
* 1989: *[[Garth Brooks (album)|Garth Brooks]]*
* 1990: *[[No Fences]]*
* 1991: *[[Ropin' the Wind]]*
* 1992: *[[The Chase (album)|The Chase]]*
* 1993: *[[In Pieces]]*
* 1995: *[[Fresh Horses (album)|Fresh Horses]]*
* 1997: *[[Sevens (album)|Sevens]]*
* 1999: *[[Greatest Hits (Chris Gaines)|Garth Brooks in.... The Life of Chris Gaines]]*
* 2001: *[[Scarecrow (Garth Brooks album)|Scarecrow]]*
* 2005: *[[The Lost Sessions]]*
* 2014: *[[Man Against Machine]]*
* 2016: *Gunslinger*
;Kompilačné, koncertné albumy a box sety
* 1994: *[[The Garth Brooks Collection]]*
* 1994: *[[The Hits (Garth Brooks album)|The Hits]]*
* 1998: *[[Double Live (Garth Brooks album)|Double Live]]* 
* 2007: *[[The Ultimate Hits]]*
* 2013: *[[Blame It All on My Roots: Five Decades of Influences]]*

## Referencie

Kategória:Osobnosti z Tulsy
Kategória:Country speváci USA
Kategória:Country gitaristi USA
Kategória:Country klaviristi USA
Bony

**Bony** môže byť:
* množné číslo od bon
* obec vo Francúzsku, pozri Bony (obec)
* priezvisko

## Pozri aj
* Bony a klid, český film
Strabane

**Strabane** (, šk. Stràbane) je mesto v Severnom Írsku, v grófstve Tyrone. Je druhé najväčšie mesto v grófstve (po meste Omagh), žije v ňom vyše 17-tisíc obyvateľov. Leží na pravom brehu rieky Foyle v tesnej blízkosti hranice Spojeného kráľovstva s Írskom (grófstvo Donegal). Mestom preteká rieka Mourne, ktorá sa tu zlieva s riekou Finn, po ich sútoku nesie rieka meno *Foyle*. V roku 1987 postihli mesto rozsiahle záplavy.

Mesto má prevažne katolícke obyvateľstvo (vyše 90 percent) a v časoch severoírskeho konfliktu sa vyznačovalo podporou írskeho republikanizmu. Bolo zároveň najpostihnutejším mestom konfliktu v 70. až 90. rokoch 20. storočia, pričom útoky Dočasnej írskej republikánskej armády na britskú armádu a Kráľovskú ulsterskú políciu (*Royal Ulster Constabulary*) - severoírsku políciu - boli každodenným javom. V dôsledku toho trpelo Strabane vysokou nezamestnanosťou, ktorú sa nepodarilo celkom odstrániť ani do dnešných dní. 

## Významní rodáci
* Guy Carleton, 1. Baron Dorchester (1724–1808), britský generál a guvernér Québecu
* William Burke (1792–1829), sériový vrah
* Annie Maunder (1868–1947), astronómka a matematička
* Flann O’Brien (1911–1966), spisovateľ

## Referencie

## Iné projekty

## Externé odkazy
*

Kategória:Mestá v Severnom Írsku
Kategória:Ulster
Kategória:Grófstvo Tyrone
Vilém Čok

**Vilém Čok** (* 7. september 1961, Mladá Boleslav) je český spevák, basgitarista a zabávač.

V roku 1978 založil pražské punkové trio Zikkurat. Vo februári 1981 začal vystupovať s kapelou Pražský výběr. Po zákaze Pražského výběru v roku 1983 hral so skupinou Moped. V roku 1986 zasa začal koncertovať s Výberom a bol hosťujúcim spevákom a basgitaristom skupiny Stromboli, ktorú založil gitarista Michal Pavlíček. Vilém Čok je autorom textu a naspieval pieseň „Ó hory“.

Koncom 80. rokov Čok spolu s Otom Balážom založil skupinu Nová Růže. Po jej rozpade vytvoril skupinu Delírium tremens. V rokoch 2003 až 2006, než sa skupina v pôvodnom zložení definitívne rozpadla, opäť koncertoval s Pražským výběrom. Dnes Vilém Čok účinkuje v muzikáloch Excalibur, Obraz Doriana Graye a ďalších. Okrem toho spieva so svojou novou skupinou Bypass.

## Diskografia (vlastné projekty)
* *Delirium Tremens* (1992)
* *12 Fláků* (1993)
* *Na Václavskym Václaváku live* (1994)
* *Vilém Čok* (1996) 
* *Braňče s kouzemi* (1998)
* *Čok´o´láda* (2000)
* *Běž pro ty šproty* (2004)
* *Černoška s obrovskejma kozama* (2008)
* *Živá voda* (2011)
* *BRČ* /Best Rock Čok/ (2013)
*
* 4 kruhy (2021)

## Iné projekty

## Zdroj

 
Kategória:Českí rockoví basgitaristi
Kategória:Českí rockoví speváci
Kategória:Pražský výběr
Kategória:Osobnosti z Mladej Boleslavi
Ondřej Hejma

**Ondřej Hejma** (* 3. február 1951, Praha) je spevák a hudobný skladateľ, frontman skupiny Žlutý pes, pôsobil aj ako dopisovateľ agentúry Associated Press v Česku. Príležitostne sa venuje aj prekladaniu a moderovaniu televíznych relácií.

## Biografia
[náhľad|Spevák Ondřej Hejma v roku [2009|vľavo]]
Po gymnáziu vyštudoval filológiu (angličtina a čínština) na Filozofickej fakulte Karlovej univerzity. Po univerzite pracoval v reklamnej agentúre. V roku 1987 sa stal spravodajcom agentúry AP.

Je ženatý, jeho manželka Vladimíra je lekárka. Majú dve deti, staršieho syna Jana a mladšiu dcéru Terezu. Býva v Řevniciach pri Prahe. Medzi jeho koníčky patrí cestovanie a golf, v mladosti hral futbal.

### Spolupráca s ŠtB
Je tiež uvedený v Cibulkových zoznamoch v kategóriách agent, dôverník a tajný spolupracovník pod krycím menom Rony. Tú istú informáciu možno nájsť aj v oficiálnom Archíve bezpečnostných zložiek, s tým, že bol vedený u II. správy ŠtB, teda u Hlavnej správy kontrarozviedky. Možno sa domnievať, že to súviselo s jeho prácou u agentúry AP, však spis bol zničený. Vedúci malej kancelárie AP v normalizačnom Československu bola Iva Drápalová, ktorá v relácii Českej televízie *Vzkazy* (2008) spomínala, že ju po celý čas sledovala ŠtB a jej kolegovia na nej tajnej polícii donášali informácie z jej života. Drápalová nikoho nevymenuje, avšak vo svojej malej kancelárii mala iba dvoch spolupracovníkov, medzi nimi aj Hejmu.

### Hudba
V 60. rokoch po ukončení štúdia založil spoločne s Janom Follom bluesovú skupinu *Žízeň*, potom prešiel Yo Yo Bandom a skupinou *Combo FH* Daniela Fikejza. V roku 1978 založil kapelu Žlutý pes. Súbežne so Žltým psom založil alternatívnu skupinu *L. L. Jetel*. Pre Žltého psa napísal väčšinu hudobných textov, píše texty aj pre ďalších českých spevákov. Je spoluautorom libreta českej verzie muzikálov Pomáda a Hamlet.

### Tlač a televízia
Bol, alebo je činný v TV3 (politická diskusia *Bez kravaty*), v rádiu Frekvence 1 (relácia *Press klub*), v časopise Reflex (rubrika *Psí život*). V TV Nova uvádzal reláciu *[[Chcete být milionářem?]]*, ako porotca účinkoval v prvej a tretej rade súťaže *[[Česko hledá SuperStar]]*. Účinkovanie v druhej rade tejto súťaže odmietol.

V roku 2009 bol porotcom v prvej sérii súťaže *[[Česko Slovenská Superstar]]*.

## Bibliografia
* Rybár, Š. – Hejma, O.: *Autostopem do Nepálu*. Praha : Práce, 1978.
* Hejma, O.: *Fejsbuk*, EMINENT, 2012.

## Referencie

*

## Externé odkazy
* Oficiálne stránky skupiny Žlutý pes 

Kategória:Českí rockoví speváci
Kategória:Českí prekladatelia
Kategória:Českí novinári
Kategória:Českí televízni moderátori
Kategória:Česko Slovenská SuperStar
Kategória:Agenti ŠtB
Kategória:Osobnosti z Prahy
Kategória:Nositelia Medaily Za zásluhy (Česko)
Žlutý pes

**Žlutý pes** je česká rocková kapela, pôsobiaca od roku 1978. Jej zakladateľom a frontmanom je Ondřej Hejma.

Skupina odohrala množstvo koncertov, získala Zlaté dosky a Ceny akadémie populárnej hudby Anděl. Medzi hity skupiny patria piesne „Sametová“, „Modrá je dobrá“, „Náruživá“.

## Diskografia
* *Žlutý pes* – Ondřej Hejma (1988)
* *Hoši z východního bloku* (1992)
* *Yellow Dog* (1994)
* *Šala-hů, Blbej den* (1996)
* *Trsátko* (1996)
* *Poslední lžíce* (1998)
* *Himaláje* (1999)
* *Fotbalová* (2000)
* *Čínská otázka* (2001)
* *Psí kusy (ty nejlepší kousky)* (2002)
* *Rok psa* (2006)
* *Mellow Yellow* (2008)
* *Stroj času* (2014)

## Externé odkazy
* Oficiálny web 

## Zdroj

Kategória:České rockové hudobné skupiny
Kategória:Hudobné skupiny z Prahy
Kategória:Hudobné skupiny z 1978
Istrijčina

**Istrijčina** alebo **istrorománčina** (tal. istrioto, istroromanzo, staršie aj: istriano) je románsky jazyk resp. dialekt, ktorým dnes už hovorí len niekoľko stoviek osôb na juhozápadnom pobreží Istrie v Chorvátsku, a to v sídlach Rovinj, Bale, Galižana. Vodnjan a donedávna aj v obciach Fažana a Šišan. Dnes je jazyk silno ovplyvnený „istrobenátčinou“ a chorvátčinou

Názov jazyka v istrijčine neexistuje, označuje sa len prostredníctvom názvov jednotlivých sídiel, v ktorých jazykom hovoria, teda rovignese, vallese, gallesanese, bumbaro, fasanese a sissanese.

## Klasifikácia
Klasifikácia istrijčiny je sporná. Zaraďuje sa ako:
*nárečie benátskeho nárečia taliančiny patriaceho medzi severné nárečia taliančiny (resp. nárečie samostatného benátskeho jazyka) alebo
*nárečie patriace medzi severné nárečia taliančiny (popri benátskych nárečiach a galoitalických nárečiach) alebo
*románsky jazyk príbuzný s taliančinou (spolu patria medzi tzv. italodalmátske románske jazyky) alebo
*románsky jazyk príbuzný s (už vymretou) dalmatínčinou (spolu tvoria tzv. ilýrsko-románske jazyky) alebo
*románsky jazyk príbuzný s friulčinou (spolu patria medzi tzv. rétorománske jazyky) alebo
*románsky jazyk pôvodne príbuzný aj s friulčinou aj s dalmatínčinou (všetky tieto tri dnešné jazyky tvorili pôvodne jeden jazyk), ktorý bol (zhruba od 10. stor.) silno ovplyvnený benátčinou alebo
*úplne osobitný románsky jazyk

## Iné románske jazyky na Istrii
Istrijčina je odlišná od dvoch ďalších románskych nárečí/jazykov, ktorými sa hovorí na Istrii: Je to jednak tzv. „istrobenátčina“ (t.j. istrijské nárečia patriace pod benátske nárečia taliančiny) a jednak istrorumunčina (románsky jazyk, zaraďovaný niekedy ako nárečie rumunčiny). Keďže sa benátske nárečia niekedy zaraďujú ako samostatný románsky jazyk, je „istrobenátčina“ v takom prípade nárečím benátskeho jazyka a nie taliančiny.

## Referencie


## Externé odkazy
*http://www.ethnologue.com/language/ist/18
*http://glottolog.org/resource/languoid/id/istr1244
*http://hrcak.srce.hr/file/14447
*http://www.istrianet.org/istria/languages/italic/istrioto/nedves_dialetti.htm

Kategória:Románske jazyky
Kategória:Jazyky v Chorvátsku
Ion Mincu

**Ion Mincu** (* 20. december 1852, Focșani, Rumunsko – † 6. december 1912, Bukurešť) bol rumunský architekt, inžinier, profesor a politik.

Vytvoril nový rumunský architektonický štýl, a to tak že do moderných stavieb vkladal prvky rumunskej ľudovej architektúry. Na vyznačenie jeho dôležitosti v rumunskej architektúre po ňom bola pomenovaná Univerzita architektúry a urbanizmu Ion Mincu v Bukurešti. Bol učiteľom Toma T. Socolescu, ďalšieho významného rumunského architekta.

V rokoch 18951899 bol členom rumunského parlamentu.

## Iné projekty

## Zdroj

Kategória:Rumunskí architekti
Kategória:Rumunskí inžinieri
Kategória:Rumunskí pedagógovia
Kategória:Rumunskí politici
Parmenión

**Parmenión** (*Parmenión*) môže byť:
* macedónsky veliteľ v službách Filipa II. a Alexandra Veľkého, pozri Parmenión z Macedónie 
* olympijský víťaz v 4. stor. pred Kr., pozri Parmenión z Mytilény
* grécky architekt v 3. stor. pred Kr., pozri Parmenión (architekt)
* starogrécky epigramatik cca v 1. stor. pred Kr., pozri Parmenión (básnik)
UniCredit Bank Czech Republic and Slovakia, pobočka zahraničnej banky

náhľad|Sídlo na Šancovej ulici v Bratislave

**UniCredit Bank Czech Republic and Slovakia, a.s., pobočka zahraničnej banky** (od apríla 2007 do novembra 2013 de facto pod názvom **UniCredit Bank Slovakia a. s.**) je slovenská pobočka českej banky UniCredit Bank Czech Republik and Slovakia, a.s., ktorej materskou spoločnosťou je talianska UniCredit S.p.A.. Slovenská pobočka má sídlo v Bratislave.
Slovenská pobočka bola formálne bola založená až v decembri 2013, ale ide zároveň de facto o nástupcu banky UniCredit Bank Slovakia a. s.. UniCredit Bank slovakia a.s. vznikla v roku 2007 tak, že boli zlúčené dve banky - banka HVB Bank Slovakia a. s. bola začlenená do banky UniBanka, a. s. (ktorá sa do roku 2002 volala POĽNOBANKA, a.s.).

## Dejiny
V roku 1990, krátko po Nežnej revolúcii, bola na Slovensku založená Slovenská poľnohospodárska banka, účastinná spoločnosť (neskoršie názvy: Slovenská poľnohospodárska banka, akciová spoločnosť a ešte neskôr POĽNOBANKA, a.s.). Túto kúpila talianska UniCredit s.p.A. a v roku 2002 preto dostala nové meno UniBanka a.s. 

V roku 2007 bola do UniBanky a.s. začlenená HVB Bank Slovakia a. s. a výsledný podnik dostal nové meno UniCredit Bank Slovakia a. s. 

V roku 2013 bola táto UniCredit Bank Slovakia a. s. začlenená do českej banky UniCredit Bank Czech Slovakia, a. s. (takisto vlastnenej talianskou UniCredit S.p.A) a výsledný český podnik dostal od 1. decembra 2013 nové meno UniCredit Bank Czech Republic and Slovakia, a.s. Tento český podnik k rovnakému dátumu vytvoril pobočku na Slovensku pod názvom UniCredit Bank Czech Republic and Slovakia, a.s., pobočka zahraničnej banky. Od 1. decembra 2013 teda UniCredit v Česku a na Slovensku poskytuje bankové produkty a služby v rámci jedného českého podniku.

## Zdroje
* http://www.orsr.sk/vypis.asp?ID=22304&SID=2&P=1
* http://www.orsr.sk/vypis.asp?ID=283747&SID=2&P=1
* https://or.justice.cz/ias/ui/rejstrik-firma.vysledky?subjektId=47976&typ=UPLNY
* http://hn.hnonline.sk/unibanka-a-hvb-budu-unicredit-bank-213373
* http://www.unicreditbank.sk/sk/O-banke 

Kategória:Banky na Slovensku
Rodinka úžasných

***Rodinka úžasných*** je americká rodinná animovaná komédia z roku 2004. Režisérom a autorom scenára je Brad Bird. Jedná sa o šiesty film štúdia Pixar. Bob Parr je bývalý superhrdina, ktorý zavesil svoj kostým na klinec, stal sa úradníkom a venuje sa svojej manželke a trom deťom - kým mu do života nevstúpi superzločinec Syndróm.

## Dej filmu
Začiatok filmu nás zavedie na zoznámenie medzi Helen a Bobom, teda Elastinou a pánom Úžasným. Za 15 rokov už majú pätnásťročnú Violett, osemročného Dasha a jednoročného Jack-Jacka. Hrdinstvo je v tom čase už pasé a tak všetci hrdinovia zavesili svoju slávu na klinec. Lenže raz sa k pánovi Úžasnému dostane správa, že môže dostať prácu ako hrdina potom čo stratil prácu v poisťovacej spoločnosti. Lenže Bob je unesený a Elastina musí zachrániť svojho manžela a k nej sa pridajú aj jej staršie deti. Takže musí zachrániť svet pred Syndrómom a musia na to ísť ako rodina.

## Obsadenie
* Craig T. Nelson – Bob Parr
* Holly Hunter – Hellen Parrová
* Sarah Vowell – Viollet Parrová
* Spencer Fox – Dash Parr
* Jason Lee – Syndróm
* Samuel L. Jackson – Lucius Best/Mrazič
* Elizabeth Peña – Mirage
* Brad Bird – Edna

Kategória:Kreslené filmy USA
Kategória:Filmy štúdia Pixar
Kategória:Filmy z 2004
Kategória:Filmy podľa názvu
Anca Petrescová

**Anca Petrescová** (, celým menom **Mira Anca Victoria Mărculeţ Petrescu;** * 20. marec 1949, Sighișoara, Rumunsko – † 30. október 2013, Bukurešť, Rumunsko) bola rumunská architektka a politička, ktorá projektovala najväčšiu stavbu v Európe a druhú najväčšiu na svete – Palatul Parlamentului (Palác parlamentu) v Bukurešti. 

Narodila sa v meste Sighișoara, študovala na Univerzite Ion Mincu v Bukurešti. V roku 1980, ako dovtedy neznáma osoba, vyhrala architektonickú súťaž na "Palác ľudu", neskorší Palác parlamentu, Táto stavba sa mala stať monumentom moci komunistického diktátora Nicolae Ceauşesca.

V rokoch 20042008 bola poslankyňou rumunského parlamentu za  Stranu veľkého Rumunska (). 

5. augusta 2013 utrpela vážnu autonehodu, upadla do kómy, z ktorej sa nikdy nedostala, a 30. októbra 2013 umrela na nečakané komplikácie.

## Zdroj

Kategória:Rumunskí politici
Kategória:Rumunskí architekti
Kategória:Ženy v politike
Kategória:Obete cestných dopravných nehôd
Kategória:Osobnosti zo Sighișoary
Univerzita architektúry a urbanizmu Ion Mincu

**Univerzita architektúry a urbanizmu Ion Mincu** () je univerzita v Bukurešti v Rumunsku. Bola založená v roku 1952 na počesť rumunského architekta Iona Mincu.

## Zdroj

Kategória:Univerzity v Rumunsku
Kategória:Bukurešť